b'\n_START_ARTICLE_\nVedenalainen j\xc3\xa4\xc3\xa4kiekko\n_START_PARAGRAPH_\nVedenalainen j\xc3\xa4\xc3\xa4kiekko on extreme-urheilulaji, jota pelataan altaassa tai lammikossa. Pelaajilla on yll\xc3\xa4\xc3\xa4n kuivapuku. Peli\xc3\xa4 pelataan vett\xc3\xa4 kevyemm\xc3\xa4ll\xc3\xa4 kiekolla veden pintaan muodostuneen j\xc3\xa4\xc3\xa4n alapinnalla._NEWLINE_Ennen lajin kehitt\xc3\xa4mist\xc3\xa4 vedenalaiseksi j\xc3\xa4\xc3\xa4kiekoksi kutsuttiin Suomessa peli\xc3\xa4, josta on sattuneesta syyst\xc3\xa4 nyttemmin ruvettu k\xc3\xa4ytt\xc3\xa4m\xc3\xa4\xc3\xa4n sen kansainv\xc3\xa4list\xc3\xa4 nime\xc3\xa4 octopush. Siin\xc3\xa4 pelataan uppoavalla kiekolla altaan pohjassa._NEWLINE_Vedenalaisen j\xc3\xa4\xc3\xa4kiekon ensimm\xc3\xa4iset MM-kilpailut j\xc3\xa4rjestettiin Wei\xc3\x9fensee-j\xc3\xa4rvell\xc3\xa4, It\xc3\xa4vallassa helmikuussa 2007. Maailmanmestaruuden voitti Suomi, toiseksi tuli It\xc3\xa4valta ja kolmanneksi Slovakia. Muut kisaan osallistuneet maat olivat T\xc5\xa1ekki, Saksa, Alankomaat, Puola ja Slovenia.'